Det er nu muligt at se kunst på væggene i foyeren på Himmerlands teater.

Der er mange måder at udtrykke sin glæde over teater på. I dette særlig tilfælde, er det den anerkendte kunstner Anita Houvenaeghel, der har haft lyst til at kaste lidt ekstra glans over Himmerlands Teater. Kunstneren har foræret kunstværker, der fremover kan ses i foyeren, når man skal i teateret eller skal købe billet. I publikumsområdet hænger der flere litografier af samme kunstner. Alle med udgangspunkt i det billede, teateret netop har fået forærende. Disse tryk kan købes, enten på teatret eller ved henvendelse til Anita Houvaenaghel. Fremover er teaterets plan at invitere forskellige kunstnere ind i foyeren til mindre udstillinger. -Det gør vi for at kunne give publikum en ekstra oplevelse med sig hjem. Selvom det ikke altid kan lade sig gøre, vil jeg bestræbe mig på at finde kunstnere og billeder der passer til den enkelte forestilling, siger teaterleder Susanne Sangill.